**«Көгершін»** **ересек тобына арналған ашық ұйымдастырылған оқу қызметіне өзіндік талдау.**

**Тәрбиешілер:** Абишева Ж.И

Омарова Р.У

**«Көгершін» ересек тобы**

**Білім беру саласы:** Таным\Шығармашылық

**Бөлімі:** Жаратылыстану\ Жапсыру

**Тақырыбы:** Табиғатты аялайық

**Мақсаты:** Балалардың «Табиғатты аялау» туралы түсініктерін кеңейту.

**Міндеттері:**

* Балаларға табиғат,тіршілік, қоршаған орта арасында байланыс жайлы түсініктерін қалыптастыру**.**
* Туған жерге деген сүйіспеншілігін арттыру.
* Табиғатқа деген қарым-қатынасын дамыту, оны сүюге тәрбиелеу.

**Әдіс тәсілдер:**Саяхат, әңгіме, түсіндіру, сұрақ-жауаптар, ойын.

**Көрнекіліктер:** АКТ, тақырып бойынша суреттер.

**Оқу қызметіне қатысқан балалар саны**: 10 бала

**Оқу қызметінің түрі**: топтық

Мектепке дейінгі тәрбие мен оқытудың мемлекеттік жалпыға міндетті стандартына, бөбекжай-бақшаның жылдық міндетіне жүгіне отыра, ашық ұйымдастырылған оқу қызметі құрылды. Өз білімін жетілдіру тақырыбына байланысты оқу қызметі балалардың жас ерекшелігіне сай ұйымдастырылып, әдістемелік жағынан дұрыс құрылды. Жәнеде айлық, апталық тақырыпқа сай.

**Алдын ала көп жұмыс түрі өткізілді:**Тақырыпқа байланысты әңгіме жүргізіліп, ойындар, сергіту сәті, бейне роликтер көрсетіліп, сұрақ-жауап арқылы түсіндіру жұмыстары жүргізілді.

**Оқу қызметіне қойылған мақсатқа жету үшін әр түрлі әдістер қолданылды:** Көрнекілік көрсету,дидактикалық ойындар,кейіпкерлерге көмектесу, түрлі түсті киізден көбелектер құрастыру**.**

**Қолданылатын түрлері:** Әңгімелесу, дидактикалық ойынның ережесін көрсетіп, түсіндіру шығармашылық қабілеттерін дамытуға музыка әуендері қолданылды.

Тақпақ, жұмбақ, нақыл сөздерді қолдана отырып балалардың білімдері кеңейді. Балаларды адамгершілікке тәрбиелей отырып олардың өз ой пікірлерін жеткізе білуге мүмкіндік жасадық. Жалпы ұйымдасқан оқу қызметі барысында қойылған мақсаттарға жеттік.

**Сабақ жоспары**

**Тақырыбы:** Табиғатты аялайық!

**Мақсаты:** Балалардың «Табиғатты аялау» туралы түсініктерін кеңейту.

**Міндеттері:**

* Балаларға табиғат,тіршілік, қоршаған орта арасында байланыс жайлы түсініктерін қалыптастыру;
* Айналадағы табиғатты бағалауға үйретіп, соған сай әрекет жасауға дағдыландыру
* Табиғатқа деген қарым-қатынасын дамыту, оны сүюге тәрбиелеу.
* Көбелектер мен гүлдердің беретін әсерін әңгімелеу

**Әдіс тәсілдер:** Саяхат, әңгіме, түсіндіру, сұрақ-жауаптар, ойын.

**Көрнекіліктер:** АКТ, тақырып бойынша суреттер, сұрақ карточкалары.

**Пәнаралық байланыс:** тіл дамыту,

**Мотивациялы-қозғаушы кезең:**

**Шаттық шеңбері:**

Табиғатым тамаша,

Көз тоймайды қараса

Табиғатты аялап,

Жүрейікші жараса.

Сәлем саған, Жер Ана

Сәлем барша адамға!

Жақсы, балалар! Жер Анамызға, барша адамға сәлем жолдадыңдар. Бүгінгі оқу қызметі өздерін айтқандай, табиғат жайлы болмақ. «Табиғатты аялайық» деп аталады.

-Табиғат дегеніміз не? Бұл кең дала. Бізді қоршаған айнала. Дұрыс айтасыңдар, балалар біз күнде табиғат аясына далаға серуенге шығамыз. Ауа райын бақылаймыз, ойнаймыз. Естеріңде ме, кеше серуенге шыққанда біз сиқырлы қорапша тауып алдық. Олай болса, ашып қарайық! Оны табиғат патшалығынан жіберіпті. Ішінде ойын тапсырмалар бар екен.

Ойын **«Сиқырлы қорапша».**

**Ойын шарты**: 4 негізгі түсті атап айту, нені білдіреді, нені ажыратады? (көк, жасыл, қызыл, сары) Тақтада мольбертте ілулі қыс, көктем, жаз, күз суреттері тұр. 4 бала қорапшадан түстер таңдап алып, суретке сай жапсырады, себебін түсіндіреді.

Жақсы! Келесі ойын: **Жұмбақ шешу**

Қазір табиғат туралы жұмбақтар шешеміз!

**Ойын шарты:** Жыл мезгілдері бойы кездесетін табиғат құбылыстарын жұмбақтар арқылы шешімін табу.

*1.Көк жастығым сөгілді,*

*Ішінен мамық төгілді. ҚАР*

*2.Аузы жоқ, үреді,*

*Аяғы жоқ, желеді. ЖЕЛ*

*3. Жардай дәулер соғысты,*

*Жар-жұрқ етіп оқ ұшты НАЙЗАҒАЙ*

*4. Жарқ етсе сабау қамшы*

*Төгіліп жауар тамшы ЖАҢБЫР*

*5. Көк жүзінде көк доға,*

*Жер жүзінде жоқ доға*

*Қолмен ұстауға болмайды,*

*Көзбен көріп тоймайды КЕМПІРҚОСАҚ*

*6. Аспанда алып доп,*

*Жарқыроайды жарық боп КҮН*

Қандай тамаша қорапша екен! Табиғатымызды кеңірек таныдық, кереметін білдік!

**Ұйымдастырушы-ізденуші кезең:**

**Ғажайып сәт:** Бұнымен патшалықтың ғажаптары аяқталмаған сияқты. Ғаламтордан көмек хат келіп жатыр. Бұл хатты ала ашып, кім көмек сұрағанын білейік! (хат оқылады)

Ойын-тапсырма: «Кім тапқыр!» Балалар КҮН, АУА, СУ атты 3 топқа бөлініп, кеспе суреттерден табиғаттағы күн, су мен ауа пайдасы мен кесірін ажыратып, анықтайды.

Дұрыс! Күн тіршіліктің жарық пен жылу сыйлаушысы. Ал Күннің тым ыстық өрт қаупі төнеді.

Дұрыс! Орман– таза ауаның кепілі. Ал өндіріс орындары мен автокөліктің зиянды улы газдары ауаны ластаушы.

Су – барлық тірішліктің көзі. Ал суды шектен тыс көп пайдану, оның азаюына және адамзат зардабына соғады. Мысалы, Арал теңізінің тартылуы.

Тамаша! Міне тапсырманы орындадық, енді жолға шығуға болады.

ЖОЛ БОЙЫ ОРМАНДАҒЫ ӨЗІН-ӨЗІ ҰСТАУ ережесін еске түсіру:

* *Ағаш-бұта сындырмау;*
* *Құс-жануарды мазаламау;*
* *Тазалық пен тәртіпті ұстану;*

Қараңдаршы, айнала тамаша таза бұлақ пен көл-көсір өсімдік. Қазақ халқы олардың пайдасын жақсы біліп, «Көкті жұлма, Бұлақ көзің аш!» Себебі тамақ, киім, отын, дәрі-дәрімек бәрі де өсімдіктерден алынатын білген. Табиғаттың әсемділігін суретшілер суретпен, композиторлар ән-жырмен, ал хакім Абай өлең-шығармаларымен дәріптер, өсиет қалдырды. Өситенің бірі – Атың шықпаса, жер өртте дегеннен аулақ болу. Жер өрттеп, ат шығарғанның не пайдасы бар!

Ал, сендер, балалар, табиғаттың тамаша сұулығын қалай айтып жеткізер едіңдер! Жатаған тақпақтарын арқылы жеткізсеңдер болады.

*СЕЗІМ: Бақта гүлдер тереміз,*

*Біирге ойнаймыз, күлеміз.*

*Міне, біздер қандаймыз!*

*Табиғатты қорғаймыз.*

*КАМИЛА: Бұтақтарды сындырмай,*

*Тазалықты сақтаймыз,*

*Гүл өсіріп, су құйып.*

*Табиғатты қорғаймыз!*

Міне, Аққайынға да келіп жеттік!

*Армысың, Аққайың!Біз саған көмекке келдік!*

*Аққайың сөзі: Амансыңдар ма, бүлдіршіндерім! Қатты жел соғып, менің бұтақтарымды сындырып, тамырымды кептіріп кетті. Маған су құйып, бұтақтарыма көмектесіп жіберсеңдер, жақсы болар еді. Аққайың рахметін айтады.*

*Ал, енді балалар маған көмектестіңдер! Ал тағы да табиғатты қалай қорғайсыңдар?*

*АЙСУ:*

*Орманда қоқыс қалдырмай, жинап кетемін!*

*АЛИНУР:*

*Гүлдерге су құямын, ағаш отырғызамын.*

*АЛЬНУР:*

*Құстарға ұя жасап, жем беремін*

*АЛИНА:*

*Ұяларың құстың бұзбаймын, Жұмыртқасын қозғамаймын, Балапандарын қорғаймын.*

*ҒАЛЫМЖАН:*

*Жануарларды қорғаймын, жемін-шөбің беріп, сауарамын.   
СЕЗІМ:*

*Сынық шыны қалдықтарын қоқысқа жинап саламын. Сонда құстар мен жануарлар арандамайды.*

*КАМИЛА:*

*Төрт мезгілдегі өзгеріске қуанып, тамашалап, достарыммен ойнаймын.*

**Сергіту сәті:**

Балалар көбелек қуып кетеді.

**Рефлексивті-түзетуші кезең:**

**Күтілетін нәтиже:**

*Біледі: Жыл мезгілдері мен оның ерекшелігін біледі, ажыратады;*

*Үйренеді: Табиғатты аяулауға, қамқорлықпен қарауға;*

***СӨЗДЕР МЕН ТАҚПАҚТАР ТАРАТУ:***

***АҚҚАЙЫҢ*** *сөзі: Амансыңдар ма, бүлдіршіндерім! Қатты жел соғып, менің бұтақтарымды сындырып, тамырымды кептіріп кетті. Маған су құйып, бұтақтарыма көмектесіп жіберсеңдер, жақсы болар еді. Аққайың рахметін айтады.*

*Ал, енді балалар маған көмектестіңдер! Ал тағы да табиғатты қалай қорғайсыңдар?*

*Ой, тамаша! Осындай мейірімді, ақ жарқын мінезді азамат болып, ұзақ ғұмыр кешіңдер! Көп рахмет!*

*ЖҰМБАҚТАР:*

*1.Көк жастығым сөгілді,*

*Ішінен мамық төгілді. ҚАР*

*2.Аузы жоқ, үреді,*

*Аяғы жоқ, желеді. ЖЕЛ*

*3. Жардай дәулер соғысты,*

*Жар-жұрқ етіп оқ ұшты НАЙЗАҒАЙ*

*4. Жарқ етсе сабау қамшы*

*Төгіліп жауар тамшы ЖАҢБЫР*

*5. Көк жүзінде көк доға,*

*Жер жүзінде жоқ доға*

*Қолмен ұстауға болмайды,*

*Көзбен көріп тоймайды КЕМПІРҚОСАҚ*

*6. Аспанда алып доп,*

*Жарқыроайды жарық боп КҮН*